
Til nye søkere til Vg1, skoleåret 26-27

Orienteringsbrev til deg som har søkt Vg1 håndverk, design og produktutvikling med studiekompetanse, 3-årig (kode DTDTH--ST)
Du har søkt om å komme inn på det 3-årige løpet innenfor ett av de tre følgende områdene (Gull- og sølvsmedhåndverk, Søm- og tekstilhåndverk eller Trearbeid) på Edvard Munch videregående skole. Under følger informasjon om det 3-årige løpet, og hvordan dette skiller seg fra et ordinært løp på håndverk, design og produktutvikling.

Hva innebærer det 3-årige løpet?
På Edvard Munch videregående skole tilbyr vi et kombinasjonsløp hvor du både får studiekompetanse og mulighet til å fordype deg innenfor enten Gull- og sølvsmedhåndverk, Søm- og tekstilhåndverk eller Trearbeid allerede fra Vg1. 
I løpet av tre år får du både fagtilbudet fra Vg1 og Vg2 håndverk, design og produktutvikling og Vg3 påbygging til generell studiekompetanse (PÅB). Programfagene og fellesfagene blir fordelt over tre år. Se fullstendig oversikt i tabell under. Av realfag tilbys kun matematikk R1.
Karriereveier
Med både generell studiekompetanse og fordypning innen enten Gull- og sølvsmedhåndverk, Søm- og tekstilhåndverk eller Trearbeid, kan du velge å søke høgskoler og universitet eller å gå ut i lære og ta svennebrev. Utdanningen vil gi deg en spesialtilpasset timeplan mellom fellesfag og programfag og etter tre år vil du få et vitnemål med generell studiekompetanse dersom du består alle fag.
Inntak til Vg1, Vg2 og Vg3
Inntaket til dette løpet skjer etter ordinær poengkonkurranse. Det betyr at de med høyest karaktersnitt fra grunnskolen vil få tilbud om plass på Vg1 først. Resultatet legges på vanlig måte ut på vigo.no, ca. 8. juli, der søkerne må logge seg inn med MinID og svare innen fristen, eventuelt registrere forhåndssvar.
Elever som fullfører Vg1, vil få inntak til Vg2 i dette løpet, og elever som har fullført Vg2, går videre til Vg3 løpet. 
Dette treårige tilbudet innenfor HDP i Oslo finnes kun på Edvard Munch videregående skole, og løpet må fullføres her. Det vil ikke være mulig å søke seg over til andre fagtilbud på håndverk, design og produktutvikling etter Vg1. Etter Vg2 i dette løpet vil det ikke være mulig å søke seg over til ordinær Vg3 påbygg til generell studiekompetanse eller å gå ut i lære. Elever gjør dermed et valg om et 3-årig løp ved å takke ja til en eventuell plass ved dette tilbudet.
Elever som vil søke læreplass etter Vg3, kan gjøre dette som søkere med ungdomsrett. Dersom elevene har fullført og bestått løpet, har de også kompetanse til å søke studier på høgskoler og universitet. 
Søkere som vil trekke seg 
Dersom du som søker blir usikker på om dette er et riktig valg etter å ha lest dette informasjonsbrevet, ta kontakt med skolen for en prat. Vil du  trekke søknaden, må du snarest sende nytt søknadsskjema på papir vedlagt en skriftlig begrunnelse for endring av ønsker til Utdanningsetaten i Oslo, inntakskontoret. Dette skal sendes gjennom den skolen du går på nå.

Mer informasjon
Du kan lese mer om det 3-årige løpet på skolens hjemmeside: http://www.edvardmunchvgs.no. Kontakt skolen dersom du har spørsmål til det 3-årige løpet som du ikke har fått svar på.

Med vennlig hilsen, 
[bookmark: _MailAutoSig]Cathrine Sveaas Huglen
Avdelingsleder Håndverk, design og produktutvikling

Fag- og timefordeling over 3 år
	Fag \ År

	År 1
	År 2
	År 3

	Norsk

	113 (NOR1260)
(4 uketimer)

	113 (NOR1264)
(4 uketimer)
	168 (NOR1267)
(6 uketimer)

	Matematikk

	140 (MAT P eller T)
(5 uketimer)

	84 (MAT P/R1)
(3/5 uketimer)
	

	Engelsk

	
	140 (ENG1007)
5 uketimer
	

	Naturfag

	140 (NAT1007)
(5 uketimer)
	
	

	Samfunnsfag

	
	
	84 (SAK1001)
(3 uketimer)

	Historie

	
	
	140 (HIS1011)
(5 uketimer)

	Kroppsøving

	56 (KRO1017)
(2 uketimer)
	56 (KRO1018)
(2 uketimer)
	56 (KRO1019)
(2 uketimer)

	Materialer og teknikker
	337 (DTH1002)
(12 uketimer)
	337 
(12 uketimer)

	

	Produktutvikling og skapende prosesser
	140 (DTH1001)
(5 uketimer)
	140 
(5 uketimer)
	

	Programfag ST
Entreprenørskap
	
	
	140 (SAM3063)
(5 uketimer)

	Yrkesfaglig fordypning

	
	140 (YFF4105)
(5 uketimer)
	280 (YFF4210)
(10 uketimer)

	SUM

	33 uketimer
	36/38 uketimer
	31 uketimer


Mulige eksamensfag:
År 1: Matematikk (MAT P eller T) Naturfag (NAT1007)
År2: Matematikk (MAT P/ R1), Engelsk (ENG1007)	            
År 3: Norsk (NOR1260, NOR1264, NOR1267), Historie (HIS1011), Entreprenørskap 1 (SAM3063),  Samfunnskunnskap (SAK1001), Tverrfaglig eksamen 

